Diari Oficial de la Generalitat Valenciana


Sumari del DOGV 9882, del 01-07-2024 (2024/5853)

RESOLUCIÓ de 2 de maig de 2024, del director general d'Urbanisme, Paisatge i Avaluació Ambiental, per la qual es formula un informe d'impacte ambiental del projecte de sondeig per a captació d'aigües subterrànies, parcel·la 157 del polígon 25 del terme municipal d'Utiel (València). Expedient: (3410594) 043/2024/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5853


Data del document
:   02-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 2 de maig de 2024, del director general d'Urbanisme, Paisatge i Avaluació Ambiental, per la qual es formula un informe d'impacte ambiental del projecte de sondeig per a captació d'aigües subterrànies, parcel·la 157 del polígon 25 del terme municipal d'Utiel (València). Expedient: (3410594) 043/2024/AIA. [2024/5853]  
  
«Informe d'impacte ambiental  
Expedient: (3410594) 043/2024/AIA.  
Títol: Sondeig per a captació d'aigües subterrànies.  
Titulars: Juan Antonio Campillos Yagüe.  
Òrgan substantiu: Servei Territorial d'Indústria, Energia i Mines de València.  
Localització: parcel·la 157 del polígon 25 del terme municipal d'Utiel (València).  
Tramitació administrativa  
Mitjançant l'escrit firmat l'11.01.2024 per la cap del Servei Territorial d'Indústria, Energia i Mines de València, va tindre entrada en este òrgan ambiental el document ambiental i el seu corresponent projecte, a fi de ser sotmés al procediment d'avaluació ambiental simplificada, de conformitat amb la Llei 21/2013, de 9 de desembre, i el Reial decret 445/2023, de 13 de juny.  
El 19.02.2024, el Servei d'Avaluació d'Impacte Ambiental remet una consulta a l'Ajuntament d'Utiel i a la Confederació Hidrogràfica del Xúquer sobre el desenvolupament del projecte.  
El 29.03.2024, l'Ajuntament d'Utiel remet un informe favorable del projecte.  
Transcorregut el termini màxim de consulta que s'establix en l'article 46 de la Llei 21/2013, no s'ha rebut cap contestació de la Confederació Hidrogràfica del Xúquer.  
Una vegada vista la informació que conté l'expedient, es considera que es disposa d'elements de juí suficients per a fer l'avaluació d'impacte ambiental simplificada.  
Criteris ambientals  
Per a emetre este informe d'impacte ambiental, d'acord amb l'article 47 de la Llei 21/2013, de 9 de desembre, d'avaluació ambiental, s'han tingut en compte els criteris de l'apartat A de l'annex III de la llei esmentada.  
Característiques del projecte  
L'objecte del projecte és executar un sondeig de captació d'aigües subterrànies en la parcel·la 157 del polígon 25 del terme municipal d'Utiel (València), que, en cas de ser positiu, permeta obtindre, aproximadament, 240 m3 anuals i un cabal de 2 l/s d'aigua per a ús domèstic i de reg de 0,40 ha de cultiu de vinya.  
Es preveu que els terrenys que s'han de travessar estiguen constituïts per materials del període quaternari i materials del període terciari (argiles, graves, conglomerats, gresos, etc.) de naturalesa detrítica, per la qual cosa s'ha triat, com a sistema de perforació, la rotopercussió.  
La perforació que s'ha de fer arribarà als 80 m de profunditat i els 220 mm de diàmetre. L'entubament es durà a terme amb una canonada d'acer de 180 mm de diàmetre i 4 mm de grossària.  
L'accés al punt de perforació es farà pels camins existents, sense obrir nous accessos. No es preveu fer cap mena de desbrossament perquè ja s'ha dut a terme el condicionament de la superfície d'emplaçament de la perforadora per al sondeig previ.  
Els materials que s'extrauen del sondeig durant la perforació, constituïts per aigua (la captada de l'aqüífer més la utilitzada per a refrigerar l'utensili de perforació) i detritus (fragments de roca), s'emmagatzemaran en una bassa d'arreplega.  
S'ha calculat un volum de 3,96 m3 de detritus generats en la perforació, tenint en compte el diàmetre de la perforació i la humitat d'estos. La bassa d'arreplega de detritus tindrà una capacitat de 5 m3, amb unes dimensions de 2 x 2 x 1 m. Es procedirà a omplir-la, cobrir-la i compactar-la amb el material extret, de manera que la superfície quede restaurada.  
El termini d'execució previst per a les obres serà de 2 setmanes a partir de la data de recepció de les autoritzacions necessàries atorgades pels organismes competents.  
Ubicació del projecte  
La zona a on es durà a terme el projecte es localitza en la partida de La Celadilla, parcel·la 157 del polígon 25 del terme municipal d'Utiel, propietat del promotor. Les coordenades que corresponen al punt (ETRS89; fus 30) són: X= 652.950, Y= 4.382.410, Z= 743 msnm.   
El sondeig està situat en una parcel·la classificada com a sòl no urbanitzable protegit i l'ús principal és agrari. En concret, el punt se situa en una finca rústica pròxima al nucli urbà d'Utiel en una zona antropitzada per la presència de finques agrícoles de secà.  
  
Atesa la classificació segons el Pla hidrològic 2022/2027 de la Confederació Hidrogràfica del Xúquer, el sondeig captarà aigües de la massa d'aigua subterrània denominada Requena-Utiel, amb codi 080.133, de tipus permeable, que té un estat quantitatiu i global roín i un estat químic bo.  
Característiques de l'impacte potencial  
Durant la fase d'execució, l'àrea de treball l'ocuparan els equips de perforació, les canonades, la maquinària auxiliar i la bassa d'arreplega de detritus. No s'hi aportaran substàncies químiques, únicament s'emprarà aigua com a element de refrigeració i evacuació del detritus.  
  
Es produiran una sèrie d'impactes a l'atmosfera per la generació de gasos de combustió, sorolls i vibracions, així com emissions en forma de partícules, de curt efecte temporal i baixa rellevància ambiental. S'aplicaran avaluacions de riscos periòdiques per a disminuir l'emissió de partícules i es faran inspeccions visuals mentres duren les obres.  
Per a aconseguir un aïllament sanitari del pou i evitar la contaminació de l'exterior, se cimentarà el tram dels primers 6 m de l'espai anular comprés entre la perforació i la canonada de revestiment, s'instal·larà una llosa de protecció de formigó en la boca de la perforació i, en finalitzar l'obra, es col·locarà una tapa o dispositiu de protecció.  
  
Al marge de l'aprofitament hídric, l'ús de recursos naturals resulta irrellevant en este tipus d'obres, així com la generació de residus, més enllà del detritus generat per la perforació, als quals s'afigen els materials procedents de l'excavació de la bassa de llots que, per la seua escassa magnitud, caràcter terrigen i naturalesa inerta, no constituiran un problema d'eliminació.   
El risc d'accidents queda regulat per les normes laborals i de seguretat minera, que competixen a l'òrgan substantiu, de manera que és poc probable que puguen arribar a tindre efectes ambientals de consideració.  
  
L'actuació no afecta cap espai natural protegit ni pertanyent a la Xarxa Natura 2000. No es preveu un impacte significatiu sobre la vegetació, la fauna, ni la biodiversitat, excepte el que es puga produir amb caràcter puntual i temporal durant l'execució dels treballs a causa de l'ús de la maquinària. Tampoc es preveu cap afecció a altres elements ambientals ni historicoculturals coneguts o catalogats.  
Una vegada consultat el Pla hidrològic de conca 2022-2027 i la informació facilitada per la Confederació Hidrogràfica del Xúquer a este òrgan ambiental, el recurs disponible de la massa d'aigua subterrània Requena-Utiel, amb codi 080.133, és de 17,3 hm3.  
No s'ha plantejat l'acumulació d'efectes negatius respecte d'altres projectes. En tot cas, els possibles efectes hidrogeològics relatius a l'ús i el consum de recursos naturals (aigua) entren en les competències directes de l'organisme de conca que intervé en el mateix tràmit de concessió d'aprofitament.  
D'acord amb el Reial decret legislatiu 1/2001, de 20 de juliol, pel qual s'aprova el text refós de la Llei d'aigües, no es pot iniciar la construcció d'una obra hidràulica que comporte la concessió d'usos de l'aigua nous sense que, prèviament, s'obtinga o es declare la concessió, l'autorització o la reserva demanials corresponents (article 123).  
  
Conclusió  
En relació amb els criteris de l'annex III de la Llei 21/2013, de 9 de desembre, es pot concloure que el projecte, en els termes previstos, no tindrà efectes adversos significatius sobre el medi ambient i no requerix cap avaluació d'impacte ambiental ordinària.  
  
Consideracions jurídiques   
El projecte constituïx un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, d'avaluació ambiental, en concordança amb l'epígraf a.3r del grup 3 de l'annex II de la llei esmentada.   
L'expedient ha seguit el tràmit d'avaluació d'impacte ambiental simplificada previst en la secció 2a, capítol 2, del títol II de la Llei 21/2013.   
L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.   
Per tot el que s'ha exposat, a proposta del Servei d'Avaluació d'Impacte Ambiental, i amb el vistiplau del subdirector general d'Avaluació Ambiental i Paisatge, amb l'ús de les atribucions que tinc, resolc,  
  
  
Primer  
Considerar que el projecte presentat per a l'autorització d'un sondeig de captació d'aigües subterrànies amb destinació a l'ús domèstic i de reg en el terme municipal d'Utiel (València), promogut per Juan Antonio Campillos Yagüe, sense perjuí de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d'impacte ambiental ordinària. Tot això sempre que s'ajuste a la documentació que consta en l'expedient, a les previsions del projecte i del document ambiental i als termes d'este informe. En particular:  
  
1) No podran iniciar-se els treballs per a l'execució del sondeig mentres no s'haja obtingut, de l'organisme de conca, la concessió prèvia, l'autorització o se li haja comunicat.  
2) S'haurà d'incloure en el pressupost del projecte el cost de les mesures de prevenció previstes en el document ambiental.  
3) Des de l'inici es durà a terme el control i la vigilància efectiva de l'execució de les mesures específiques de prevenció definides en el document ambiental, i l'adequació correcta d'estes a situacions imprevistes que es puguen produir.  
4) Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata i adoptar les mesures pertinents per a protegir-les i conservar-les, d'acord amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
5) Es dotarà a la infraestructura de perforació de captadors de pols i es farà una neteja periòdica de la coberta vegetal pròxima mentres duren les obres.  
6) No es faran actuacions de proveïment de carburant o manteniment de maquinària que puguen contaminar el sòl o les aigües subterrànies. De la mateixa manera, els residus generats es gestionaran segons la normativa vigent i mitjançant un gestor autoritzat.  
7) Els materials extrets de la perforació i els de l'excavació de la bassa de detritus són de naturalesa molt similar, i els dos són inerts i innocus. Els detritus del sondeig tenen el codi LER 01 05 04 (llots i residus de perforacions que contenen aigua dolça) i el material extret de la bassa, el codi LER 17 05 04 (materials naturals excavats). Els materials d'excavació disposen d'una regulació i gestió específica segons l'Orde APM/1007/2017, que regula les normes de valorització de materials excavats per a usar-los en obres i operacions de rebliment diferents del lloc on es van generar. També resultaria d'aplicació el Decret 200/2004, del Consell de la Generalitat, que regula l'ús de residus inerts en obres de restauració i farcit (art 3.1.a). No obstant això, als detritus del sondeig se'ls aplicaria el Decret 200/2004, ja que l'Orde APM/1007/2007 només s'aplica a materials classificats amb el codi 17 05 04. En qualsevol cas, el terreny s'ha de restaurar perquè es quede amb la morfologia inicial.  
8) A fi de preservar la integritat de l'aqüífer i protegir les aigües subterrànies de l'entrada de contaminants, l'embocadura del sondeig impedirà l'abocament de substàncies contaminants a les aigües subterrànies. Així mateix, tant en la construcció de la captació d'aigua com en el segellament i la clausura del pou, s'hauran de complir les instruccions bàsiques de protecció que s'establixen en el reglament de domini públic hidràulic.  
9) Les zones en les quals s'hagen produït compactacions a causa de l'estada i el pas de la maquinària es restauraran mitjançant subsolatge i/o passades amb aladre.  
10) S'haurà de preveure que el sondeig quede habilitat i disponible per a controls futurs de piezometria i de mostreig de l'aigua subterrània, llevat que l'òrgan competent ho determine innecessari perquè disposa d'altres opcions o d'una xarxa suficient.  
11) En el cas que el resultat del sondeig siga negatiu, o que per diferents motius es renuncie a fer-ne ús, s'haurà de procedir a la clausura i el segellament d'este, així com a la restauració del terreny perquè quede el punt totalment integrat en la superfície, ja que els pous abandonats o en desús constituïxen vies potencials puntuals de contaminació d'aqüífers i de riscos físics per a les persones.  
  
Segon  
D'acord amb el que preveu l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjuí de publicar-lo en la seu electrònica de l'òrgan ambiental.  
B. L'informe d'impacte ambiental perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha autoritzat el projecte en el termini màxim de quatre anys des de la publicació d'este, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs, sense perjuí dels que, si és el cas, siguen procedents en via administrativa o judicial davant de l'acte, si és el cas, d'autorització del projecte.  
  
Tercer  
L'òrgan substantiu publicarà, en el butlletí oficial corresponent, la decisió d'autoritzar o denegar el projecte en els termes que preveu l'article 48 de la Llei 21/2013, de 9 de desembre.  
  
València, 2 de maig de 2024. El director general d'Urbanisme, Paisatge i Avaluació Ambiental: Miguel Ángel Ivorra Devesa.»